সূরা আছর
সূরা আসর মুসলমানদের ধর্মীয় গ্রন্থ কুরআনের ১০৩ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৩ টি। সূরা আসর কুরআনের একটি সংক্ষিপ্ত সূরা, তবে এটি মুসলামানদের কাছে বেশ তাৎপর্যপূর্ণ একটি সূরা এবং অনেক মুসলিম মনে করেন যে, মানুষ এই সূরাটিকেই চিন্তা ভাবনা সহকারে পাঠ করলে তাদের ইহকাল ও পরকাল সংশোধনের জন্যে যথেষ্ট হয়ে যাবে। এ সূরার বক্তব্য অনুসারে, আল্লাহ যুগের কসম করে বলেন যে, মানবজাতি অত্যন্ত ক্ষতিগ্রস্ত এবং এই ক্ষতির কবল থেকে কেবল তারাই মুক্ত আছে, যারা চারটি বিষয় নিষ্ঠার সাথে পালন করে: ঈমান বা স্রষ্টার প্রতি বিশ্বাস, সৎকর্ম, অপরকে সত্য ও ধৈর্য্য রাখার উপদেশ দান।